  Майя Бывальцева Удмуртия но Росавтодор тупанкыл юнматӥзы, соя 2018-тӥ арын «Кышкыттэмлыко но ӟечлыко сюресъёс» ӵектосэз быдэстыны элькун федерал коньдэтысь 730 миллион манет басьтоз. Со сярысь ивортэ элькунысь транспортъя но сюрес возёсъя министерстволэн пресс-службаез. Со мында ик коньдон висъямын луоз элькун бюджетысь. Озьыен, «Кышкыттэмлыко но ӟечлыко сюресъёс» ӵектослы 2018-тӥ арын оглом 1 миллиард 460 миллион манет висъямын луоз, кылем арен ӵошатыса, со 17 процентлы тросгес Удмуртиысь транспортъя но сюрес возёсъя министерстволэн пресс-службаезПусъемын, та коньдон чотын Ижкарысь урамъёслэсь 43 люкетъёссэс, озьы ик Ижкар агломерациысь трассаослэсь 14 люкетъёссэс выльдыны чакламын шуыса. Оглом со 109,7 иськем. Но кызьы вераз вал азьвылгес Удмуртилэн тӧроез Александр Бречалов, ватсаса коньдон висъяськиз ке, ужъёслэн быдӟалазы 190 иськемозь будыны быгатоз. Тодэ вайытом, 2017-тӥ арын «Кышкыттэмлыко но ӟечлыко сюресъёс» ӵектос улсын элькунын 146 иськем сюресъёсты тупатӥзы, со пӧлысь 35,74 иськемзэ — Ижкарысь урамъёсын. Тегъёс: Авто Ижкар Удмуртия сюресъёс транспортъяносюресвозёсъяминистерство  